ຫົວໜ້າສະຫະປະຊາຊາດ ປະນາມຄວາມຮຸນແຮງ ທີ່ຊີເຣຍ
ສະພາຄວາມໝັ້ນຄົງສະຫະປະຊາຊາດ ພົບປະກັນ ເພື່ອປະນາມ ການປາບປາມ ພວກຕໍ່ຕ້ານລັດຖະບານ ໃນຊີເຣຍ.
ພວກສະມາຊິກສະພາຄວາມໜັ້ນຄົງສະຫະປະຊາຊາດກໍາ ນົດຈະພົບປະກັນໃນວັນພຸດມື້ນີ້ ເພື່ອຈະທໍາການໂອ້ລົມ ສົນທະນາກັນເລື້ອງການອອກຖະແຫລງການຮ່ວມສະບັບ ນຶ່ງ ປະນາມການສືບຕໍ່ໃຊ້ຄວາມຮຸນແຮງຕໍ່ພວກປະທ້ວງ ຕໍ່ຕ້ານລັດຖະບານໃນຊີເຣຍນັ້ນ ໃນວັນອັງຄານວານນີ້ ທ່ານພັນກິມູນ ເລຂາທິການໃຫຍ່ ສະຫະປະຊາຊາດຮຽກຮ້ອງໃຫ້ມີການສືບສວນສອບສວນ ທີ່ເປັນອິດສະລະຂຶ້ນກ່ຽວກັບການໃຊ້ຄວາມຮຸນແຮງຂອງ ລັດຖະບານຊີເຣຍ ຊຶ່ງທ່ານໄດ້ປະນາມໂດຍສະເພາະການ ໃຊ້ລົດຖັງແລະລູກປືນແທ້ທີ່ໄດ້ເຮັດໃຫ້ປະຊາຊົນຕາຍແລະ ບາດເຈັບຫລາຍຮ້ອຍຄົນນັ້ນ ໃນຂະນະດຽວກັນ ສະພາປົກປ້ອງສິດທິມະນຸດສະຫະປະ ຊາຊາດປະກາດໃຫ້ຮູ້ວ່າ ຕົນຈະຮຽກກອງປະຊຸມສະໄໝ ພິເສດຂຶ້ນກ່ຽວກັບຊີເຣຍໃນວັນສຸກສັບປະດານີ້ ໃນ ຄວາມພະຍາຍາມເພື່ອຊັກຊວນໃຫ້ປະທານາທິບໍດີ Bashar al-Assad ແຫ່ງຊີເຣຍຢຸດ ການໂຈມຕີພວກພົນລະເຮືອນນັ້ນ ພວກທະຫານຊີເຣຍເຕັມລົດບັນທຸກຫລາຍຄັນໄດ້ຖືກສົ່ງເຂົ້າໄປໃນເຂດ Douma ຊຶ່ງເປັນເຂດຊານເມືອງແຫ່ງນຶ່ງຢູ່ໃກ້ໆກັບນະຄອນຫລວງກຸງ Damascus ແລະໄປຍັງເມືອງ Banias ໃນແຄມທະເລໃນເຊົ້າວັນພຸດມື້ນີ້ ໃນຂະນະດຽວກັນກໍມີທະຫານປົກປ້ອງທີ່ໜັ້ນແຫ່ງຕ່າງໆຂອງຕົນໃນເມືອງ Daraa ນັ້ນ ປະຊາຊົນຈໍານວນຫລາຍກວ່າ 400 ຄົນແລ້ວໄດ້ເສຍຊີວິດໄປນັບແຕ່ການປະທ້ວງຂອງພວກ ນິຍົມປະຊາທິປະໄຕໄດ້ລຸກຮືຂຶ້ນຕໍ່ຕ້ານລັດຖະບານໃນເດືອນແລ້ວນີ້ ອົງການປົກປ້ອງສິດທິ ມະນຸດ Sawasiah ຂອງຊີເຣຍກ່າວວ່າ ປະຊາຊົນຢ່າງໜ້ອຍ 500 ຄົນໄດ້ຖືກຈັບກຸມ ພວກບຸກຄົນສໍາຄັນໆຝ່າຍຄ້ານໄດ້ຮຽກຮ້ອງໃຫ້ປະທານາທິບໍດີ Assad ຮັບປະກັນການ ຫັນປ່ຽນໄປສູ່ລະບອບປະຊາທິປະໄຕຕາມຄໍາຮຽກຮ້ອງຂອງພວກປະທ້ວງນັ້ນ ໃນຖະ ແຫລງການສະບັບນຶ່ງທີ່ເປີດເຜີຍອອກໃນວັນພຸດມື້ນີ້ ພວກນັກເຄື່ອນໄຫວກ່າວວ່າ ມັນ ຂຶ້ນຢູ່ກັບປະທານາທິບໍດີຈະເປັນຜູ້ນໍາພາໃນໄລຍະການຫັນປ່ຽນຫລືບໍ? ຫລືວ່າປະເທດ ຈະຜ່ານຜ່າການປະຕິວັດຂອງພວກປະຊາຊົນຂັ້ນຮາກຫຍ້າຢ່າງຂະໜານໃຫຍ່ທີ່ຈະເຮັດ ໃຫ້ອໍານາດປົກຄອງພັງທະລາຍລົງ